Cuneiform Tablet Prague I 485
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-lúm-ma a-na PUZUR₄-a-šùr qí-bi-ma mì-šu ša a-na-kam ta-ak-lu-ú i-na {d}UTU-ši ṭup-pí-i ta-ša-me-ú tí-ib-a-ma a-tal-kam a-šu-mì DUMU ú-za-ri-e-a šu-ma KÙ.BABBAR i-da-na-kum li-dí-na-ku-um šu-ma la i-da-na-kum ì-lí-áš-ra-ni i-na ša-ḫa-tí-šu e-zi-ib-ma KÙ.BABBAR lu-ša-áš-qí-il₅ a-ta i-na ANŠE-ri-kà ri-ik-ba-a-ma a-tal-kam ù wa-bar-kà šu-ma i-na ša-ḫa-tí-kà wa-ša-áb iš-tí-kà a-wu-a-šu šu-ma la-šu a-na tí-me-el-ki-a šu-pur-šu-ma wa-ar-ki-kà lí-lí-kam a-ta i-na šé-pí-i-kà mì-ma lá tù-ba-lam 10 GÍN KÙ.GI ša sú-en₆-ba-ni ša en-um-a-šur DUMU en-na-sú-en₆ a-na DUMU.SAL a-mur-a-šur DAM-šu e-zi-bu šu-IŠTAR ú ma-an-za li-dí-nu-ni-ku-ma bi-lam